Trend Spotter(PM) – บล.ซีจีเอส-ซีไอเอ็มบี
Morning Market Summary SET ช่วงเช้าปิดที่ระดับ 1,774.20 …
3 เม.ย. 2561

Morning Market Summary
SET ช่วงเช้าปิดที่ระดับ 1,774.20 จุด ลดลง 8.08 จุด (-0.45%) มูลค่าการซื้อขาย32,111.68 ล้านบาท หุ้นไทยเช้านี้ปรับลงตามตลาดภูมิภาค โดยได้รับแรงกดดันจากการดิ่งลงของตลาดหุ้นสหรัฐฯวานนี้ เนื่องจากความกังวลเกี่ยวกับสถานการณ์ทางการค้าระหว่างสหรัฐ-จีน รวมถึงราคาน้ำมันที่ปรับลงแรงส่งผลต่อหุ้นในกลุ่มพลังงาน ติดตามการประชุมครม.พิจารณาเรื่องความช่วยเหลือผู้ประกอบการทีวีดิจิทัล และคลื่น 900 MHz (วันนี้)
Afternoon Perspective
แนวโน้มการซื้อขายช่วงบ่าย ซึมตัวลง ภาพรวมในช่วงเช้าตลาดปรับตัวลงในทิศทางเดียวกับทิศทางตลาดต่างประเทศ โดยความกังวลเรื่องการกีดกันทางการค้ากลับมากดดันตลาด ทำให้นักลงทุนยังคงไม่รีบกลับเข้ามาซื้อหุ้นคืนแม้ว่าราคาหุ้นจะปรับตัวลงมาพอสมควรนอกจากนี้ตลาดหุ้นไทยยังถูกกดดันจากแรงขายทำกำไรของหุ้นกลุ่มโรงไฟฟ้า หลังจากภาครัฐมีการปรับนโยบายในเรื่องการรับซื้อไฟฟ้าจากโรงไฟฟ้าจากพลังงานทดแทน ระยะสั้นตลาดยังอยู่ในช่วงปรับฐาน
โดยการรีบาวน์เมื่อวานถือเป็นการรีบาวน์ทางเทคนิค ทำให้มีโอกาสที่จะเกิดแรงขายกดดัน SET ให้ปรับตัวลงไปที่ระดับ 1755 จุด โดยมีแนวรับแรกที่1770 จุด ส่วนแนวต้าน 1782 จุด ซึ่งเป็นระดับเส้นค่าเฉลี่ย 75 วัน แนะนำ JAS DTAC PTTGC
Technical Pick
SET Index: 1774.20 ปรับตัวลดลงไปทดสอบแนวรับที่ 1770 จุด ก่อนที่จะฟื้นตัวกลับขึ้นมาในระยะสั้น แต่มูลค่าการซื้อขายเพิ่มสูงขึ้น ซึ่งเราคาดว่า การปรับตัวลดลงไปทดสอบแนวรับที่ 1765-1770 จุด น่าจะมีโอกาสฟื้นตัวทางเทคนิคในระยะสั้นไปทดสอบแนวต้านที่ 1780 จุด แต่ถ้าปรับตัวลดลงต่ำกว่าระดับ 1765 จุดลงไป แนวโน้มหลักจะมีความเสี่ยงในการปรับตัวลดลงไปทดสอบแนวรับที่ 1730 และ 1710 จุด โดยมีแนวต้านสำคัญที่ 1800 จุด
Bangkok Airways (BA TB; THB 15.10) – ซื้อ
Thai Vegetable Oil (TVO TB; THB 35.25) – ซื้อ
 